CELEX: 32005D0070
Language: el
Date: 2005-01-25 00:00:00
Title: 2005/70/ΕΚ: Απόφαση της Επιτροπής, της 25ης Ιανουαρίου 2005, για την τροποποίηση της απόφασης 98/695/ΕΚ για καθορισμό των ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Μεξικού, όσον αφορά τον ορισμό της αρμόδιας αρχής και το υπόδειγμα υγειονομικού πιστοποιητικού [κοινοποιηθείσα υπό τον αριθμό Ε(2004) 4564]Κείμενο που παρουσιάζει ενδιαφέρον για τον ΕΟΧ

1.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 28/41
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 25ης Ιανουαρίου 2005
   για την τροποποίηση της απόφασης 98/695/ΕΚ για καθορισμό των ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Μεξικού, όσον αφορά τον ορισμό της αρμόδιας αρχής και το υπόδειγμα υγειονομικού πιστοποιητικού
   [κοινοποιηθείσα υπό τον αριθμό Ε(2004) 4564]
   (Κείμενο που παρουσιάζει ενδιαφέρον για τον ΕΟΧ)
   (2005/70/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το άρθρο 11 παράγραφος 1,
   Εκτιμώντας τα ακόλουθα:
   
               (1)
            
            
               Στην απόφαση 98/695/ΕΚ της Επιτροπής (2), η «Direccion General de Control Sanitario de Productos y Servicios (DGCSPS) de la Secretaria de Salud» αναγνωρίζεται ως αρμόδια αρχή στο Μεξικό για την επαλήθευση και την πιστοποίηση της τήρησης των απαιτήσεων της οδηγίας 91/493/ΕΟΚ σχετικά με τα προϊόντα αλιείας και υδατοκαλλιέργειας.
            
         
               (2)
            
            
               Μετά την αναδιάρθρωση των διοικητικών υπηρεσιών του Μεξικού, αρμόδια αρχή είναι πλέον η «Comision Federal para la Proteccion contra Riesgos Sanitarios (CFPRS)». Η νέα αυτή αρχή είναι σε θέση να επαληθεύει αποτελεσματικά την εφαρμογή των κανόνων που ισχύουν.
            
         
               (3)
            
            
               Η CFPRS παρέσχε επίσημες διαβεβαιώσεις σχετικά με τη συμμόρφωση προς τα πρότυπα υγειονομικών ελέγχων και εποπτείας των προϊόντων αλιείας και υδατοκαλλιέργειας που καθορίζονται στην οδηγία 91/493/ΕΟΚ, καθώς και σχετικά με την τήρηση απαιτήσεων υγιεινής ισοδύναμων προς εκείνες που καθορίζονται στην εν λόγω οδηγία.
            
         
               (4)
            
            
               Επομένως, η απόφαση 98/695/ΕΚ πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 98/695/ΕΚ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Η “Comision Federal para la Proteccion contra Riesgos Sanitarios (CFPRS)” είναι η αρμόδια αρχή στο Μεξικό η οποία επαληθεύει και πιστοποιεί ότι τα προϊόντα αλιείας και υδατοκαλλιέργειας ανταποκρίνονται στις απαιτήσεις της οδηγίας 91/493/ΕΟΚ.»
            
         
               2)
            
            
               Το άρθρο 3 παράγραφος 2 αντικαθίσταται από το ακόλουθο κείμενο:
               «2.   Τα πιστοποιητικά πρέπει να φέρουν το όνομα, την ιδιότητα και την υπογραφή του εκπροσώπου της CFPRS και την επίσημη σφραγίδα του τελευταίου σε διαφορετικό χρώμα από εκείνο των υπόλοιπων εγκρίσεων.»
            
         
               3)
            
            
               Το παράρτημα Α αντικαθίσταται από το κείμενο του παραρτήματος της παρούσας απόφασης.
            
         Άρθρο 2
   Η παρούσα απόφαση εφαρμόζεται από τις 17 Μαρτίου 2005.
   Άρθρο 3
   H παρούσα απόφαση απευθύνεται στα κράτη μέλη.
   
      Βρυξέλλες, 25 Ιανουαρίου 2005.
      
         
            Για την Επιτροπή
         
         Markos KYPRIANOU
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 15· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 332 της 8.12.1998, σ. 9· απόφαση όπως τροποποιήθηκε από την απόφαση 2001/819/ΕΚ (ΕΕ L 307 της 24.11.2001, σ. 22).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ A
            ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
            για τα προϊόντα αλιείας από το Μεξικό τα οποία προορίζονται για εξαγωγή στην Ευρωπαϊκή Κοινότητα, εκτός των δίθυρων μαλακίων, των εχινοδέρμων, των χιτωνοφόρων και των θαλάσσιων γαστεροπόδων υπό οποιαδήποτε μορφή